News Update: นักช้อปอเมริกันไม่สนเงินเฟ้อ ยอดขายออนไลน์ ‘แบล็ค ฟรายเดย์’ พุ่ง ทุบสถิติใหม่ เงินสะพัด $9,120 ล้าน - FINNOMENA
ยอดช้อปออนไลน์วัน ‘แบล็ค ฟรายเดย์’ ในสหรัฐฯ​ ทุบสถิติใหม่ที่ 9,120 ล้านดอลลาร์ แม้เงินเฟ้อจะพุ่งสูงต่อเนื่องก็ตาม นักช้อปอเมริกันคว้าข้อเสนอลดกระหน่ำในทุกหมวดสินค้า ตั้งสมาร์ทโฟนไปจนถึงของเล่นเด็ก
28 พ.ย. 2565

ยอดช้อปออนไลน์วัน ‘แบล็ค ฟรายเดย์’ ในสหรัฐฯ ทุบสถิติใหม่ที่ 9,120 ล้านดอลลาร์ แม้เงินเฟ้อจะพุ่งสูงต่อเนื่องก็ตาม นักช้อปอเมริกันคว้าข้อเสนอลดกระหน่ำในทุกหมวดสินค้า ตั้งสมาร์ทโฟนไปจนถึงของเล่นเด็ก
VOA Thai รายงานโดยอ้างถึง Adobe Analytics ระบุยอดการจับจ่ายสินค้าทางออนไลน์ เพิ่มขึ้น 2.3% ในวันแบล็ค ฟรายเดย์ปีนี้ เนื่องจากผู้บริโภคตั้งตารอคอยส่วนลดที่จะมีขึ้นในวันช้อปปิ้งใหญ่แห่งปีของสหรัฐฯ แม้ว่าห้างร้านต่าง ๆ จะทยอยจัดโปรโมชันลดกระหน่ำมาตั้งแต่ต้นเดือนตุลาคมแล้วก็ตาม
Adobe Analytics ประเมินทิศทางของธุรกิจอีคอมเมิร์ซด้วยการวิเคราะห์ยอดการใช้จ่ายผ่านทางเว็บไซต์ร้านค้าต่างๆ เข้าถึงข้อมูลของร้านรวงชั้นนำกว่า 100 แห่งทั่วอเมริกา ชี้ว่า ยอดการช้อปออนไลน์ของชาวอเมริกันสูงกว่าที่คาดว่าจะเพิ่มขึ้นในระดับ 1% เท่านั้น
นอกจากนี้ยังประเมินว่า ยอดจับจ่ายออนไลน์ในวัน Cyber Monday ซึ่งเป็นวันจันทร์แรกหลังวันขอบคุณพระเจ้า จะมียอดการจับจ่ายถล่มทลายที่ 11,200 ล้านดอลลาร์ด้วยเช่นกัน
แม้ยอดขายออนไลน์จะทุบสถิติ แต่ช่วงเช้าของวันแบล็ค ฟรายเดย์ปีนี้ กลับไม่คึกคักอย่างที่คาดว่าในร้านค้าหลายพื้นที่ทั่วอเมริกา ขณะที่ชาวอเมริกันหันมาพึ่งพาสมาร์ทโฟนเป็นตะกร้าช้อปปิ้งช่วงเทศกาลที่ใกล้ตัวและสะดวกสบายกว่า ซึ่งช้อปปิ้งผ่านสมาร์ทโฟนคิดเป็นสัดส่วน 48% ของยอดขายสินค้าออนไลน์ในวันแบล็ค ฟรายเดย์ ปีนี้
อ้างอิง: https://www.voathai.com/a/u-s-black-friday-online-sales-hit-record-9-bln-despite-high-inflation–adobe-analytics/6852279.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
แบล็ค ฟรายเดย์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA